NORAKSTS

|  |  |
| --- | --- |
| 29.02.2024. | Nr.3/16 |

###### JELGAVAS VALSTSPILSĒTAS PAŠVALDĪBAS DOMES 2023. GADA 24. MARTA LĒMUMA NR.3/12 “DALĪBA PROJEKTĀ “IEKĻAUJOŠU BIBLIOTĒKU TĪKLS SOCIĀLI MAZAIZSARGĀTU CILVĒKU GRUPĀM” ATZĪŠANA PAR SPĒKU ZAUDĒJUŠU

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 4** (A.Pagors, G.Kurlovičs, A.Rublis, A.Tomašūns), **ATTURAS – nav**,

Saskaņā ar Jelgavas valstspilsētas pašvaldības domes 2023. gada 24. marta lēmumu Nr.3/12 “Iekļaujošu bibliotēku tīkls sociāli mazaizsargātu cilvēku grupām”, Jelgavas valstspilsētas pašvaldības iestādei “Jelgavas Pilsētas bibliotēka” tika atļauts piedalīties kā partnerim Pasvāles publiskās bibliotēkas (Lietuva) projektā “Iekļaujošu bibliotēku tīkls sociāli mazaizsargātu cilvēku grupām” (turpmāk – Projekts) Interreg VI-A Latvijas – Lietuvas programmas 2021. – 2027. gadam projektu konkursā, paredzot pašvaldības budžetā nodrošināt Projekta īstenošanai nepieciešamo priekšfinansējumu.

Ņemot vērā Jelgavas valstspilsētas pašvaldības domes 2024. gada 20. februāra lēmumu Nr.2/13 “Jelgavas valstspilsētas pašvaldības 2024. gada 20. februāra saistošo noteikumu Nr.24-1 “Jelgavas valstspilsētas pašvaldības budžets 2024. gadam” izdošana”, pamatojoties uz Pašvaldību likuma 5.pantu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atzīt par spēku zaudējušu Jelgavas valstspilsētas pašvaldības domes 2023. gada 24. marta lēmumu Nr.3/12 “Dalība projektā “Iekļaujošu bibliotēku tīkls sociāli mazaizsargātu cilvēku grupām””.
2. Jelgavas valstspilsētas pašvaldības iestādei “Jelgavas Pilsētas bibliotēka” atsaukt dalību projektā “Iekļaujošu bibliotēku tīkls sociāli mazaizsargātu cilvēku grupām”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī